CELEX: 62007TN0038
Language: da
Date: 2007-02-16 00:00:00
Title: Sag T-38/07: Sag anlagt den 16. februar 2007 — Shell Petroleum m.fl. mod Kommissionen

14.4.2007   
            
            
               DA
            
            
               Den Europæiske Unions Tidende
            
            
               C 82/45
            
         Sag anlagt den 16. februar 2007 — Shell Petroleum m.fl. mod Kommissionen
   (Sag T-38/07)
   (2007/C 82/96)
   Processprog: engelsk
   Parter
   
      Sagsøgere: Shell Petroleum NV (Haag, Nederlandene), Shell Nederland BV (Haag, Nederlandene) og Shell Nederland Chemie BV (Rotterdam, Nederlandene) (ved advokaterne T. Snoep og J. Brockhoff)
   
      Sagsøgt: Kommissionen for De Europæiske Fællesskaber
   Sagsøgerens påstande
   SPNV har nedlagt følgende påstande:
   
               —
            
            
               Beslutningen annulleres i fuldt omfang, for så vidt den er rettet til SPNV
            
         
               —
            
            
               Subsidiært:
               
                           —
                        
                        
                           Beslutningens artikel 2, litra d), annulleres.
                        
                     
                           —
                        
                        
                           Mere subsidiært, den pålagte bøde nedsættes i passende omfang.
                        
                     
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         SNBV har nedlagt følgende påstande:
   
               —
            
            
               Beslutningen annulleres i fuldt omfang, for så vidt den er rettet til SNBV
            
         
               —
            
            
               Subsidiært:
               
                           —
                        
                        
                           Beslutningens artikel 2, litra d), annulleres.
                        
                     
                           —
                        
                        
                           Mere subsidiært, den pålagte bøde nedsættes i passende omfang.
                        
                     
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         SNC har nedlagt følgende påstande:
   
               —
            
            
               Beslutningens artikel 2, litra d) annulleres, subsidiært nedsættes bøden i passende omfang.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgerne har nedlagt påstand om annullation af Kommissionens beslutning K(2006) 5700 endelig udg. af 29. november 2006 i sag COMP/F/38.638 — butadiengummi i og styrenbutadiengummi fremstillet ved emulgering, hvorved Kommissionen fandt, at sagsøgerne, sammen med andre virksomheder, havde tilsidesat artikel 81 EF og artikel 53 i aftalen om Det Europæiske Økonomiske Samarbejdsområde ved at aftale vejledende priser for produkterne, dele kunder ved ikke-angrebsaftaler og udveksle oplysninger om priser, konkurrenter og kunder.
   Til støtte for søgsmålet har sagsøgerne anført, at Kommissionen har tilsidesat artikel 81 EF, artikel 7 og artikel 23, stk. 2 og 3, i Rådets forordning nr. 1/2003 (1) ved:
   
               a)
            
            
               også at tilregne Shell Petroleum NV og Shell Nederland BV overtrædelsen, skønt Kommissionen erkender, at kun Shell Nederland Chemie BV deltog direkte i overtrædelsen
            
         
               b)
            
            
               at forhøje grundbeløbet for den bøde, der skulle pålægges sagsøgerne, med 50 % på grund af gentagen overtrædelse, hvilket er i strid med proportionalitets- og retssikkerhedsprincippet
            
         
               c)
            
            
               at anvende en multiplikator med henblik på afskrækkelse i strid med ligebehandlings- og proportionalitetsprincippet, og
            
         
               d)
            
            
               at fastsætte grundbeløbet for den bøde, der skulle pålægges sagsøgerne, i strid med retningslinjerne for fastsættelse af bøder (2) og proportionalitets- og ligebehandlingsprincippet.
            
         Subsidiært har sagsøgerne påberåbt sig tilsidesættelse af begrundelsespligten i henhold til artikel 253 EF.
   
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT 2003 L 1, s. 1).
   
      (2)  Kommissionens meddelelse om »Retningslinjer for beregningen af bøder i henhold til artikel 15, stk. 2, i forordning nr. 17 og artikel 65, stk. 5, i EKSF-traktaten «(EFT 1998 C 9, s. 3).